## Program majstorskog ispita za zanimanje- majstor elektromehaničar za kućanske aparate

### NN 102/1995 (14.12.1995.), Program majstorskog ispita za zanimanje- majstor elektromehaničar za kućanske aparate

Temeljem članka 52. stavka 2. Zakona o obrtu ("Narodne novine"
br. 77/93), po prethodno pribavljenom mišljenju Hrvatske obrtnitke komore,
ministar gospodarstva donosi :

## PROGRAM

### MAJSTORSKOG ISPITA ZA ZANIMANJE- MAJSTOR ELEKTROMEHANIČAR ZA KUĆANSKE APARATE

I.

Majstorski ispit sastoji se od zajedničkog dijela koji obuhvaća potrebita
znanja neophodna za bavljenje obrtom i poduzetništvom i posebnog dijela
koji se odnosi na svako zanimanje posebno.

II.

Na zajedničkom ispitu, ispitna pitanja formuliraju se iz slijedećih
ispitnih područja:

1. Gospodarstvo i pravni propisi

2. Osnove podučavanja naučnika

III.

Područje gospodarstva obuhvaća slijedeće programske cjeline:

a) Osnovna pitanja osnivanja obrta, naročito analiza tržišta i mjesta,
pravni oblik, veličina obrta;

b) Organizacija obrtničke radionice, naročito priprema rada i odvijanje
posla, upotreba materijala i skladište, oblici racionaliziranja, uprava,
utjecaja automatizacije na organizaciju rada u obrtu ;

c) Organizacija osoblja, popunjavanje radnih mjesta, pitanja rukovođenja
i društvena klima u obrtničkoj radionici;

d) Ekonomski/rentabilni zadaci u obrtničkoj radionici naročito kupnja,
proizvodnja, reparaturne usluge, usluge, trgovačka djelatnost, prodaja,
reklama, servisna služba, međuobrtnička suradnja, naročito zadrugarstvo;

e) Financijsko ekonomska osnovna pitanja, naročito obrtnička financijska
ekonomija i njezine funkcije, financijsko planiranje, platni i kreditni
promet, vrste financiranja, štedno-kreditne zadruge i druge mjere za unapređenje
obrta;

f) Mjere za unapređenje obrta, naročito stručno savjetovanje, poduka
izvan obrtničke radionice i usavršavanje;

g) Knjigovodstvo i bilanca, naročito knjigovodstvo, imovinski pregled,
inventura, procjena kao i račun dobitka i gubitka, vođenje knjiga i centralna
obrada podataka u obrtništvu;

h) Obračun troškova, posebno iskazivanje pojedinačnih troškova, ukupnih
troškova kao i kalkulativnih troškova u kalkulativnoj marži, kalkulativne
šeme, prethodna i naknadna kalkulacija ;

i) Rentabilno iskorištenje knjigovodstva, završnog obračuna i obračuna
troškova, računa karakterističnih vrijednosti, naročito obračuna likvidnosti,
obračuna za pokriće investicija, usporedbe ekonomskih pokazatelja.

IV.

Područje pravnih propisa obuhvaća slijedeće programske cjeline:

- obavljanje obrta (stjecanje uvjeta, otvaranje obrta, poslovanje obrta,
prestanak obrta),

- obrazovanje i osposobljavanje za bavljenje obrtom,

- organiziranost obrta,

- građansko pravo, pravo opomena i prinudnog izvršnog postupka,

- trgovačka društva,

- pravo na rad, naročito pravo na radni ugovor, statut poduzeća, tarifni
pravilnik, radno vrijeme i godišnji odmor, zaštitu na radu i pravni postupak
pred sudom za radne sporove(Zakon o radu),

- pravo na socijalno i privatno osiguranje, naročito pravo na zdravstveno,
penziono, pravo na osiguranje u slučaju nesreće, pravo na osiguranje života,
stvari, osiguranje od odgovornosti, starosnu penziju samostalnih obrtnika,

- pravo na stvaranje imovine,

- porezni sustav

vrste poreza, naročito porez na promet, poslovni porez, porez na dohodak,
porez na dobit, porez na dodanu vrijednost, porez na plaće, porez na imovinu,
nasljedstvo i poklone ;

porezni postupak, naročito termini oporezivanja, postupak za utvrđivanje
vjerodostojnosti porezne prijave, odgoda plaćanja poreza, oslobađanje od
poreza i korištenje pravnih sredstava;

- obrt u privredi i društvu, razvoj, izgradnja i zadaci obrtničke-komore,
gospodarske komore, udruženja cehovske organizacije,

- pravne osnove za stručno obrazovanje,

- bitne odredbe sustava koje se odnose na obrazovanje, zakona o stručnom
obrazovanju i zakona o obrtu, pravni odnosi između učenika i poslodavaca,
ugovor o naukovanju.

V.

Iz područja osnova podučavanja naučnika ispitanik mora pokazati znanje
iz slijedećih područja:

1. Osnovna pitanja stručnog obrazovanja (zadaci i ciljevi ovog obrazovanja,
ravnopravnost šansi, mobilnost i uspon, veza obrazovanja i tržišta), stručne
škole i obrtničke radionice kao mjesta stručnog obrazovanja, zadaci i odgovornost
stručnog učitelja.

2. Planiranje i provođenje obrazovanja (sadržaj obrazovanja, ciljevi
i zadaci, okvirni planovi i programi, ispitni zahtjevi...

Izvedbeni i operativni programi, uvjeti za realizaciju nastave, utvrđivanje
obrazovnog plana obrtničke radionice...

3. Suradnja obrtnička radionica - škola (nastavni postupci, sredstva
i pomagala, metode poučavanja, ocjenjivanje i vrednovanje, timski rad).

4. Mladi u obrazovanju

(potreba i značenje stručnog obrazovanja za mladu generaciju, tipične
razvojne pojave i način ponašanja u mladenačkoj dobi, motivacija kao faktor
napredovanja, grupnopsihološki način ponašanja, utjecaj okoline, socijalno
i praktično ponašanje mladih, odgojne teškoće, psihološka pomoć mladima,
zdravstvena zaštita, zaštita od nesreća na radu.

VI.

Okvirni sadržaji programskih cjelina navedeni u poglavljima III., IV.
i V. osnova su za oblikovanje ispitnih pitanja na majstorskim ispitima.

VII.

Posebni dio ispita obuhvaća praktična i teoretska stručna znanja neophodna
za samostalno obavljanje obrta u određenom zanimanju i to za zanimanja
objavljena u "Popisu vezanih obrta i zanimanja" označena u rubrici
"Šifra, naziv zanimanja i stupanj stručne spreme" brojem 2. (Pravilnik
o vezanim i povlaštenim obrtima "Narodne novine" br. 31 od 9.
svibnja 1995. g).

VIII.

Programske cjeline stručno-teoretskog i praktičnog dijela ispita za
navedena zanimanja obuhvaćaju:

a) praktični dio ispita

b) neophodna stručno teoretska zanimanja za vješto obavljanje poslova
primjerenih obrtu.

IX.

Ispitni sadržaj za majstorski ispit za zanimanje majstor elektromehaničar
za kućanske aparate, koje je u skladu s Pravilnikom o vezanim i povlaštenim
obrtima ("Narodne novine" br. 31/95) označeno šifrom 72410, je:

MAJSTOR - ELEKTROMEHANIČAR ZA KUĆANSKE APARATE

I. Područje rada

- popravak električnih aparata za kućanstvo (hladnjaci, zamrzivači,
strojevi za pranje posuda, strojevi za pranje i sušenje rublja, usisavači,
aparati za čišćenje podova, mlinčići, mikseri, sokovnici, električni aparati
za brijanje, aparati za ventilaciju),

- popravak elektrotehničkih aparata za kućanstvo (električni grijači
prostorija, grijači vode, aparati za sušenje kose, električna glačala,
električni štednjaci i pećnice, aparati za kuhanje kave, aparati i peći
za prženje),

- proizvodnja opreme za električne i elektrotermičke aparate za kućanstvo,

- postavljanje i održavanje postrojenja i sustava za grijanje, klimatizaciju
i hlađenje prostorija.

II. Sadržaji ispita

1. Praktični dio ispita

Na praktičnom dijelu majstorskog ispita ispitanik obavlja poslove i
operacije obuhvaćene jednim od radova:

- popravak električnih aparata za kućanstvo (hladnjaci, zamrzivači,
strojevi za pranje posuđa, strojevi za pranje i sušenje rublja, usisavači,
aparati za čišćenje podova i drugi),

- popravak elektrotermičkih aparata za kućanstvo (električni grijači
prostorija, aparati za sušenje kose, elektritna glačala, električni štednjaci
i pećnice, aparati za kuhanje kave i drugi),

- izrada opreme za električne i elektrotermičke aparate za kućanstvo,

- popravci postrojenja i sustava za grijanje, klimatizaciju i hlađenje
prostorija.

Praktična izrada podrazumijeva:

- razradu projektne dokumentacije (izbor i specifikacija materijala,
alata i mjernog pribora, proračun troškova materijala i rada) za proizvodnju,

- izrada opreme za električne aparate za kućanstvo,

- ispitivanje električnih kućanskih aparata i pronalaženje uzroka neispravnog
rada,

- popravak neispravnih sklopova i dijelova aparata,

- ugradnja popravljenih ili zamjenskih sklopova i dijelova aparata,

- kontrola ispravnog djelovanja popravljenog aparata,

- izrada popisa potrebnog materijala, utvrđivanje vremena za obavljanje
rada, utvrđivanje cijene rada i materijala,

- provedbu i dokumentiranje potrebnih ispitivanja ispravnog djelovanja
aparata i djelotvornosti mjera zaštite (ispitivanje djelotvornosti strujnih
i naponskih zaštitnih sklopki, ispitivanje zaštite od direktnog i indirektnog
dodira).

Pri izradi praktičnog dijela ispita ispitanik se mora pridržavati propisanih
normi o kućanskim aparatima, instalacijama u zgradama, mjera zaštite pri
radu i zaštite okoliša, te ostalih uvjeta koje odredi Ispitna komisija.

2. Sadržaji majstorskog ispita, neophodni za obavljanje poslova primjerenih
obrtu

2.1. Materijali i pribor za električne kućanske aparate

- vrste, izvedbe, označavanje i primjena vodiča niskog napona,

- izbor presjeka vodiča za električne kućanske aparate,

- sklopni aparati niskog napona (podjela, osobine i namjena pojedinih
sklopnih aparata);

- kontaktni materijali,

- izolacijski materijali;

- materijali za spajanje i tehnike spajanja.

2.2. Zaštitne mjere

- djelovanje električne struje na čovjeka,

- pružanje prve pomoći unesrećenom od električne struje,

- zaštita od direktnih i indirektnih dodira,

- mjerni postupci za ispitivanje djelotvornosti zaštitnih mjera,

- opasnost od požara i gašenje požara, gašenje požara uzrokovanog električnom
strujom,

- zaštita od mehaničkih opasnosti u elektromehaničarskoj radionici,

- zaštita od štetnih tvari,

- propisi o zaštiti na radu.

2.3. Propisi za električne strojeve i instalacije niskog napona

- tehnički standardi i propisi,

- međunarodni standardi i propisi,

- standardi za kućanske aparate i električne instalacije u zgradama.

2.4. Mjerni instrumenti i postupci

- mjerenje napona i struja (tipovi instrumenta s obzirom na mjerni sustav,
osobine i primjena, univerzalni instrument),

- mjerenje otpora induktiviteta i kapaciteta, mostne metode mjerenja
otpora,

- mjerenje snage u jednofaznim i trofaznim sustavima,

- mjerenje faktora snage,

- električno brojilo i mjerenje utroška električne energije.

2.5. Električni strojevi

- transformatori,

- asinkroni strojevi (izvedbe elektromotora,snage i struja motora,pokretanje
elektromotora, uporaba elektromotora u uređajima i postrojenjima),

- kolektorski izmjenični motori, univerzalni motori,

- izvori i otklanjanje,rado i televizijskih smetnji,

- zaštita motora,hlađenje,

- popravljanje faktora snage,

- sklopovi energetske elektronike,upravljački i regulacijski uređaji
elektromotornih trošila.

2.6. Instalacije u zgradama

- elementi niskonaponskih instalacija (niskonaponski vodovi u zgradama,sklopni
apatali niskog napona),

- sheme i izvedbe instalacija u zgradama,

- razvodni uređaji,

- uzemljenje niskonaponskih uređaja i izjednačavanje potencijala,

- utjecaj trošila na palike u niskonaponskim instalacijama,

- izbor vodova,padovi napona na vodovima.

2.7. Elektronika i upravljanje

- električne komponente u kućanskim aparatima,

- analogni sklopovi,

- digitalni sklopovi,

- digitalno upravljanje,mikroprocesori,

- mjerni elementi i pretvornici,

- regulatori i njihovo djelovanje,

- regulacijski krug i vođenje procesa.

2.8.Električni kućanski aparati

- grijanje prostorija električnom energijom,

- klimatiziranje prostora,

- zagrijavanje vode električnom energijom,

- električni aparati za pripremanje hrane,

- hladnjaci i zamrzivači,

- strojevi za pranje rublja i posuđa,

- ostali kućanski aparati,(ušisavači, aparati za sušenje kose, električna
glačala,aparati za kuhanje kave i drugi),

- zaštita od strujnog udara.

2.9.Uporaba računala u vođenju obrtničke radionice

- baza podataka (materijal, stranke),

- tehnički proračuni, proračuni troškova,

- poslovna korespondencija,

- vođenje poslovnih knjiga.

Klasa: 311-01/95-01/523

Urbroj : 526-01 -95-10

Zagreb 27. studenoga 1995.

Ministar

Davor Štern, dipl. ing.,v.r.

Ostalo, NN 102/1995-1690